જાણીતા ગીતકાર જાવેદ અખ્તરે પણ ઝાયરાનું સમર્થન કરતાં ટ્વીટર પર લખ્યું છે કે, 'જે લોકો છત પર ચઢીને આઝાદીના નારા લગાવે છે, તે લોકો જ બીજાની આઝાદી છીનવી રહ્યાં છે. આવા લોકોને કારણે ઝાયરા વસીમને માફી માંગવી પડે છે. તેની સફળતાનો વિરોધ કરનારાઓને શરમ આવવી જોઇએ.' તો બીજી બાજુ દિગ્ગજ અભિનેતા અનુપમ ખેરે ટ્વીટ કરીને કહ્યું છે કે, 'પ્રિય ઝાયરા વસીમ, તારો માફીપત્ર ખૂબ દુઃખદ પરંતુ સાહસથી ભરપૂર છે. આ એ લોકોની કાયરતા સામે લાવે છે, જે લોકોએ તને આ લખવા મજબૂર કરી છે. પરંતુ તુ મારી #RoleModel છે.'